**Seminar: GBER – novosti u okviru nove Opće**

 **uredbe o skupnom izuzeću**

**Datum i mjesto: 03. studenog 2014.g. (ponedjeljak), Nova cesta 3-7**

**Organizator: Europska poduzetnička mreža, Hrvatska gospodarska**

 **komora**

Poštovani,

Europska komisija je 21. svibnja 2014. godine usvojila novi tekst Opće Uredbe o skupnom izuzeću (eng. *General Block Exemption Regulation - GBER*). Novom Uredbom znatno je proširen obujam izuzeća od prethodnih pravila obavještavanja o dodjeli državnih potpora poduzetnicima. Prema izmijenjenoj Uredbi, zemlje članice bit će u mogućnosti dodijeliti više potpora odnosno veće iznose potpora bez prethodnog obavještavanja i traženja odobrenja od strane Komisije. Razlog za ovu promjenu je manja vjerojatnost da će ove izmjene dovesti do prekomjernog narušavanja tržišnog natjecanja unutar Jedinstvenog tržišta EU. Uredba je stupila na snagu 1. srpnja 2014.

Obzirom na kompleksnu problematiku te činjenicu da nova pravlia proširuju obujam izuzeća, zadovoljstvo nam je pozvati Vas na seminar „**GBER – Novosti u okviru nove Opće uredbe o skupnom izuzeću**?“, koja će se održati 03. studenog 2014. u prostorijama HGK, Nova cesta 3-7, s početkom u 10:00 sati. Predavanje će održati gđe. Camelia Grozea Knuth i Bojana Vrček.

**Camelia Grozea Knuth** radi u odjelu nadležnom za politiku i koordinaciju državnih potpora Direkcije za tržišno natjecanje Europske komisije od 2013. godine. gospođa Grozea-Knuth bila je uključena u izradu nacrta Uredbe o skupnom izuzeću, *de-minimis* Uredbe te Uredbe za postupovna pravila kao i u provedbu inicijative "Modernizacija državnih potpora". Ranije je radila u odjelima koji se bave provedbom kontrole i praćenjem državnih potpora u području energetike i zaštite okoliša.

**Bojana Vrček** zaposlena je u odjelu za regionalne državne potpore Direkcije za tržišno natjecanje Europske komisije od 2013. godine. Gospođa Vrček radi, između ostalog, na predmetima regionalnih potpora te pitanjima državnih potpora u strukturnim fondovima EU te je ujedno koordinator za pitanja državnih potpora u Republici Hrvatskoj unutar Direkcije za tržišno natjecanje Europske komisije.

Veselimo se Vašem dolasku!

Europska poduzetnička mreža, HGK